30/08/2021 | Administración LocalMunicipal
Oleiros
Área Económica
Modificacion ordenanzas fiscais números, 10, 11 e 23. Pleno de data 30 de xuño do 2021.

Anuncio En sesión extraordinaria celebrada polo Pleno do Concello de data 30 de xuño do 2021 adoptáronse os seguintes acordos: - Modificación do artigo 3º da Ordenanza Fiscal nº 23, reguladora do Imposto de actividades económicas, o cal queda redactado do xeito seguinte: “ Artigo 3º.- BONIFICACIÓNS Ademais das bonificacións previstas no artigo 88.1 do Real decreto lexislativo 2/2004, os suxeitos pasivos deste imposto terán dereito ás bonificacións seguintes: 1.- Os suxeitos pasivos que tributen por cota municipal e que incrementen, no termo municipal, en máis dun 10% a media do seu cadro de persoal con contrato indefinido durante o período impositivo inmediato anterior ao da aplicación desta bonificación, beneficiaranse dunha bonificación por creación de emprego do 50% da cota resultante de aplicar, no seu caso as bonificacións a que se refire o artigo 88.1 do Real decreto lexislativo 2/2004. Se o termo medio de incremento do cadro de persoal con contrato indefinido fose inferior ao 10%, a bonificación a aplicar será do 25%, sempre que cumpran algunha das seguintes condicións: a) Que realice un contrato indefinido a dous traballadores pertencentes a algún dos seguintes colectivos: -Traballadores que realizasen cursos de formación no Centro Municipal de Formación de Oleiros. -Mulleres, en sectores de emprego con menor índice de emprego feminino. -Parados cunha antigüidade mínima dun ano en situación de desemprego, rexistrado nas Oficinas Públicas de Emprego de Galicia. -Persoas maiores de corenta anos. -Persoas menores de vinte e seis anos. -Discapacitados con minusvalía igual ou maior ao 33%. b) Que se trate de actividades empresariais que creen ou manteñan cada ano, polo menos cinco empregos netos con contrato indefinido. En todo caso a bonificación aplicarase ao centro de traballo no que se incrementase o cadro de persoal con contratos indefinidos para a actividade pola que está dado de alta o centro no imposto de actividades económicas. Estas bonificacións terán carácter rogado, debendo solicitarse durante o primeiro trimestre do exercicio ao que vaian aplicarse. As solicitudes presentadas fóra do dito período producirán efectos para o exercicio seguinte. Xunto coa solicitude de bonificación presentarase copia compulsada dos contratos de altas ou dos documentos de cotización á Seguridade Social. Unha vez recibidas as solicitudes polo Departamento de Xestión Tributaria do Concello, as remitirá xunto coa documentación que as acompaña aos Servizos Municipais de Emprego quen remitirá un informe sobre a súa concesión. Unha vez recibida a documentación e o informe polo Departamento de Xestión Tributaria, resolverá as solicitudes.2.- Bonificación a actividades económicas declaradas de especial interese ou utilidade municipal por fomento do emprego 2.1. En base ao establecido no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora de facendas locais, establécese que terán dereito a unha bonificación os suxeitos pasivos que tributen por cota municipal e que implanten unha nova actividade económica ou empresarial, cando esa actividade económica fora declarada polo Alcalde, segundo os criterios fixados polo Pleno, de especial interese ou utilidade municipal por concorrer circunstancias de fomento do emprego, sempre e cando impliquen creación de emprego e se implanten en solares vacantes dos ámbitos urbanísticos que se sinalan a continuación: -SUNP I-33-R Industrial de Iñás. -SUNP I-3-R (Iñás). -SUNP A-32 e 2-A Xesta. -Parcelas de solo urbano consolidado Ordenanza 8 do PGOM: Solo urbano industrial na intersección de Rúa das Ondas e Avenida das Mariñas (Perillo), solares de uso industrial na Urbanización Icaria (Rúa Icaro e Vulcano), solares na Rúa dos Álamos intersección coa Avenida das Mariñas e solares na Rúa Anade Real. -POL-13 Bastiagueiro (Terciario). -SUND D 15 R en Romardeiro. -SUNP B 14 R Pazo de Lóngora. -E en xeral as parcelas vacantes resultado de desenvolvementos urbanísticos de uso industrial e terciario en exclusiva. A bonificación aplicarase á cota resultante de ter en conta, no seu caso, as bonificacións a que se refire o apartado 1 do mencionado artigo 88 do Texto refundido e as establecidas nesta Ordenanza fiscal. En todo caso a bonificación aplicarase á cota do imposto referida a actividade que se desenvolva no local no que se incremente o cadro de persoal con contratos indefinidos iniciais, como consecuencia da implantación de actividade económica ou empresarial. En caso de desenvolverse varias actividades no local unicamente poderá solicitar a bonificación respecto dunha delas. Os traballadores afectados polos novos contratos de traballo deberán estar afectos á actividade das novas empresas, respecto do novo local.2.2. Establécense os seguintes tramos de bonificación: -Pola creación de ata 7 postos de traballo, o 50%. -Pola creación de 8 a 10 postos de traballo, o 60%. -Pola creación de 11 a 13 postos de traballo, o 75%. -Pola creación de 14 a 16 postos de traballo, o 80%. -Pola creación de 17 a 19 postos de traballo, o 85%. -Pola creación de 20 postos de traballo, o 90%. -Pola creación de máis de 20 postos de traballo, o 95%. 2.3.- O prazo de aplicación desta bonificación, será como máximo de tres períodos impositivos. Tendo en conta o establecido no artigo 82.1 apartado b) do TRLRFL, no que se indica “que están exentos os suxeitos pasivos que inicien o exercicio da súa actividade en territorio español, durante os dous primeiros períodos impositivos deste imposto no que se desenvolva aquela”; aplicarase a primeira vez no terceiro período impositivo, contado dende a data de autorización de inicio da actividade económica ou empresarial.2.4.- Non se considera creación de emprego: a) As contratacións de traballadores que tiveran relación laboral coa empresa ou grupo de empresas, que se atopen afectadas por procesos de fusión, absorción, cambio de denominación, sucesións ou circunstancias similares. b) As contratacións derivadas de traslados ou de movementos de persoal dentro da empresa ou do grupo de empresas, sexa da mesma ou de distinta actividade, dentro do termo municipal de Oleiros.2.5.- Para o goce desta bonificación, os interesados presentarán dentro do primeiro trimestre que corresponda o pago efectivo do imposto, un escrito dirixido ao Alcalde solicitando a aplicación da bonificación, acompañado da seguinte documentación asinada polo representante legal da empresa: a) Resolución de declaración de actividade económica ou empresarial de especial interese ou utilidade municipal por concorrer circunstancias de fomento. b) Declaración censal do IAE ou certificación da Axencia Estatal de Administración Tributaria que acredite a data de inicio da actividade no termo municipal, no centro de traballo obxecto de bonificación. c) Autorización de apertura do local. d) Declaración responsable no que indique a relación nominal mes a mes dos contratos indefinidos iniciais efectuados exclusivamente para o centro de traballo obxecto de bonificación realizados dende á data de autorización de inicio da actividade no local ata o mes de decembro do exercicio anterior ao que corresponde o pago efectivo do Imposto distinguindo entre os contratos a xornada completa e os contratos a xornada parcial, indicando o número de horas de cada un deles, acompañada da documentación xustificativa da mesma (informe de vida laboral do código conta de cotización.) e declaración xurada conforme os novos contratos non se corresponden cos supostos aos que se refiren os apartados a), e b) do apartado 2.4 deste artigo. O Concello reservarase o dereito de solicitar canta documentación sexa necesaria para a verificación da creación e o mantemento de emprego que da lugar a aplicación da bonificación regulada nesta ordenanza. A comprobación da creación de emprego realizarase polo Departamento de Xestión Tributaria, previo informe dos Servizos Municipais de Emprego, tendo en conta a media de contratacións indefinidas iniciais realizadas dende a data da autorización da apertura da actividade no local ata o mes de decembro (incluido) do ano anterior ao que corresponde o pago efectivo do Imposto. No suposto de contratos a tempo parcial, a creación do emprego computarase de forma proporcional á xornada de traballo a tempo completo. Si do resultado do cómputo se chegara a un número decimal, este redondearase ao número enteiro máis próximo. O Alcalde-Presidente outorgará a bonificación se procede.2.6.- O goce da bonificación no segundo e terceiro exercicios queda condicionado ao mantemento das condicións que se cumpriron para o seu outorgamento. Para realizar a comprobación do mantemento do emprego terase en conta a media dos contratos indefinidos existentes no ano natural anterior (de 1 de xaneiro a 31 de decembro). Aportarase polo representante legal da empresa, dentro do primeiro trimestre do ano ao que se refira a bonificación, a documentación a que se refire o apartado d) do punto 2.5 anterior, correspondente ao ano natural anterior. Non obstante, no caso de producirse variacións no número de postos de traballo, en relación aos que se tiveron en conta no momento de outorgar a bonificación para o primeiro ano, procederase da seguinte maneira: a) Si se mantén o número de postos de traballo ou o aumento ou diminución permite o mantemento no mesmo tramo, acordarase a bonificación nos termos iniciais. b) No caso de que o incremento de postos de traballo de lugar a un cambio no tramo de bonificación, acordarase a porcentaxe que lle corresponda a ese novo tramo. c) No caso de que a diminución de postos de traballo de lugar a un cambio no tramo da bonificación, acordarase a porcentaxe que corresponda ou a perda da mesma se é o caso.2.7.- Esta bonificación poderá solicitarse respecto de novas actividades instadas durante os cinco anos seguintes a contar dende a entrada en vigor da modificación deste artigo, aprobada por Pleno de data 30 de xuño do 2021.” -Modificación do artigo 7º da Ordenanza Fiscal nº 11, reguladora do Imposto de construcións, instalacións e obras, o cal queda redactado do xeito seguinte: “Artigo 7º.- BONIFICACIÓNS 1. Bonificacións para favorecer as condicións de acceso e habitabilidade dos discapacitados. As obras de reforma de edificacións xa existentes que se realicen co fin de favorecer as condicións de acceso e habitabilidade dos discapacitados, beneficiaranse dunha bonificación do 60% da cota resultante e acorde coas seguintes regras: -Tomarase en consideración o orzamento total da obra para o cálculo da cota, sempre que a obra a realizar estea destinada unicamente á adaptación do edificio para favorecer as condicións de acceso e habitabilidade dos discapacitados. -No caso de que as obras estean destinadas á reforma da edificación, comprendendo no orzamento máis partidas ademais da adaptación da dita edificación para favorecer as condicións de acceso e habitabilidade dos discapacitados, unicamente computarase para o cálculo da cota con dereito a bonificación, as partidas correspondentes. Para iso será necesario que o orzamento se presente desagregado na parte correspondente a obras que favorezan as ditas condicións. Xuntarán á solicitude memoria elaborada por técnico competente na que se motive e valoren as partidas correspondentes ás obras de acceso e habitabilidade de conformidade á normativa sobre accesibilidade para as que se solicita a bonificación. A bonificación terá carácter rogado, e o prazo de solicitude será desde a presentación da solicitude da licenza de obra ata a finalización do prazo de ingreso da autoliquidación do imposto.2. Bonificación a favor das construcións, instalacións ou obras que foran declaradas de especial interese ou utilidade municipal por fomento de emprego.2.1.- En base ao establecido no apartado a) do artigo 103.2 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, establécese que terá dereito a unha bonificación de ata o 95 por cen na cota do imposto a realización de construcións, instalacións ou obras realizadas para a implantación dunha nova actividade económica ou empresarial, cando esta fora declarada polo Alcalde segundo os criterios fixados polo Pleno, de especial interese ou utilidade municipal, por concorrir circunstancias de fomento do emprego, sempre que coincidan as figuras de suxeito pasivo do imposto e o titular que promova o fomento de emprego e se implanten en solares vacantes dos ámbitos urbanísticos que se sinalan a continuación: -SUNP I-33-R Industrial de Iñás. -SUNP I-3-R (Iñás). -SUNP A-32 e 2-A Xesta. -Parcelas de solo urbano consolidado Ordenanza 8 do PGOM: Solo urbano industrial na intersección de Rúa das Ondas e Avenida das Mariñas (Perillo), solares de uso industrial na Urbanización Icaria (Rúa Icaro e Vulcano), solares na Rúa dos Álamos intersección coa Avenida das Mariñas e solares na Rúa Anade Real. -POL-13 Bastiagueiro (Terciario). -SUND D 15 R en Romardeiro. -SUNP B 14 R Pazo de Lóngora. -E en xeral as parcelas vacantes resultado de desenvolvementos urbanísticos de uso industrial e terciario en exclusiva. En todo caso a bonificación aplicarase unicamente a aquelas construcións, instalacións ou obras destinadas á implantación dunha nova actividade económica ou empresarial na que se incremente o cadro de persoal con contratos indefinidos. Polo tanto, os traballadores afectados polos novos contratos de traballo deberán estar afectos á actividade das novas empresas, respecto do novo local durante tres anos (36 meses) a contar desde a data de autorización de inicio da actividade.2.2.- Establécense os seguintes tramos de bonificación: -Pola creación de ata 7 postos de traballo, o 50%. -Pola creación de 8 a 10 postos de traballo, o 60%. -Pola creación de 11 a 13 postos de traballo, o 75%. -Pola creación de 14 a 16 postos de traballo, o 80%. -Pola creación de 17 a 19 postos de traballo, o 85%. -Pola creación de 20 postos de traballo, o 90%. -Pola creación de máis de 20 postos de traballo, o 95%. 2.3.- Non se considera creación de emprego: a) A contratación de traballadores que tiveran relación laboral coa empresa ou grupo de empresas que se atopen afectadas por procesos de fusión, absorción, cambio de denominación, sucesión ou circunstancias similares. b) As contratacións derivadas de traslados ou movementos do persoal dentro da empresa ou do grupo de empresas, sexa da mesma ou distinta actividade económica, dentro do termo municipal de Oleiros.2.4.- As autoliquidacións polo Imposto que corresponda presentar en base ao establecido polo artigo 4º.2 desta Ordenanza calcularanse aplicando as porcentaxes de bonificación que corresponda dacordo co establecido no acordo de declaración de actividade económica ou empresarial de especial interese ou utilidade municipal por fomento do emprego. Acompañarán á autoliquidación copia de esta declaración.2.5.- A comprobación da creación de emprego realizarase polo Departamento de Xestión Tributaria, previo informe dos Servizos Municipais de Emprego, tendo en conta a media de contratacións indefinidas iniciais realizadas durante o período de 36 meses a contar dende a data da autorización de inicio da actividade. Todo elo a efectos de establecer a porcentaxe de bonificación que corresponde aplicar na cota do imposto. Para elo, o representante legal da empresa presentará durante o mes seguinte á finalización dese período de 36 meses, declaración responsable no que indique a relación nominal mes a mes dos contratos indefinidos iniciais efectuados exclusivamente para o centro de traballo obxecto de bonificación realizados nos 36 primeiros meses de exercicio da actividade, contados desde a data de autorización de inicio da actividade, distinguindo entre os contratos a xornada completa e os contratos a xornada parcial, indicando o número de horas de cada un deles, acompañada da documentación xustificativa da mesma (informe de vida laboral do código conta de cotización.) e declaración xurada conforme os novos contratos non se corresponden cos supostos aos que se refiren os apartados a) e b) do apartado 2.3 deste artigo. O Concello reservarase o dereito de solicitar canta documentación sexa necesaria para a verificación da creación e o mantemento de emprego que da lugar a aplicación da bonificación regulada nesta ordenanza.2.6.-Á vista da documentación presentada comprobarase a procedencia ou non da bonificación aplicada polo suxeito pasivo na autoliquidación, calculando o número de postos de traballo como promedio dos primeiros 36 meses de exercicio da actividade, a efectos de aplicar o tramo de bonificación que corresponda; practicando no seu caso a liquidación que corresponda.2.7.-Esta bonificación poderá solicitase respecto das construcións, instalacións ou obras referidas a novas actividades instadas durante os cinco anos seguintes a contar dende a entrada en vigor da modificación deste artigo, aprobada por Pleno de data 30 de xuño do 2021.” -Modificación do artigo 4º da Ordenanza Fiscal nº 10, reguladora do Imposto sobre bens inmobles, o cal queda redactado do xeito seguinte: “Artigo 4º 1.- A bonificación establecida no artigo 73.1 do texto refundido da Lei reguladora das facendas locais, será do 90 por 100, na cota íntegra do imposto aos inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel en que comecen as obras ata o posterior ao remate destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude da bonificación débese formular antes do comezo das obras, entendendo por tal o momento do outorgamento da licenza, por parte da Administración municipal. Para beneficiarse da citada bonificación, os interesados deberán presentar a documentación seguinte: A acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. A acreditación de que o inmoble obxecto da bonificación non forma parte do inmobilizado, mediante certificación do administrador da Sociedade, ou fotocopia do derradeiro balance presentado ante a Axencia Estatal da Administración Tributaria, para os efectos do imposto sobre sociedades. A copia da solicitude de licenza de obra, se non se presenta simultaneamente.2.- Terán dereito a unha bonificación entre o 10% e o 50% da cota íntegra do imposto, aqueles suxeitos pasivos que ostenten a condición de titulares de familia numerosa, de acordo cos seguintes tramos: Bonificación do 10%, para aqueles suxeitos pasivos titulares de familia numerosa con tres fillos. Bonificación do 20%, para aqueles suxeitos pasivos titulares de familia numerosa con catro ou cinco fillos. Bonificación do 30%, para aqueles suxeitos pasivos titulares de familia numerosa con seis ou sete fillos. Bonificación do 40%, para aqueles suxeitos pasivos titulares de familia numerosa con oito ou nove fillos. Bonificación do 50%, para aqueles suxeitos pasivos titulares de familia numerosa con dez ou máis fillos. Esta bonificación concederase a pedimento do interesado, exclusivamente para a súa vivenda habitual e sempre que a suma dos ingresos totais da unidade familiar non supere a cantidade resultante de multiplicar o salario mínimo interprofesional polo número de membros da dita unidade familiar. Teñen a consideración de ingresos a suma da parte xeral máis a parte especial da base impoñible, previas á aplicación do mínimo persoal e familiar do imposto sobre a renda das persoas físicas. Os suxeitos pasivos acreditarán a tal feito a renda da unidade familiar. O número de fillos acreditarase mediante a presentación do carné de familia numerosa.3.- Bonificación a favor de inmobles nos que se desenvolvan actividades económicas que sexan declaradas de especial interese ou utilidade municipal por fomento do emprego.3.1.- En base ao establecido no artigo 74.2 quater do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora de facendas locais, terán dereito a unha bonificación sobre a cota íntegra do imposto, os inmobles nos que se implanten actividades económicas ou empresariais que foran declaradas polo Alcalde-Presidente, segundo os criterios fixados polo Pleno, de especial interese ou utilidade municipal por concorrer circunstancias de fomento do emprego, nos solares vacantes dos ámbitos urbanísticos que se sinalan a continuación, sempre que coincida o suxeito pasivo do imposto e o titular da actividade e se cree emprego: -SUNP I-33-R Industrial de Iñás. -SUNP I-3-R (Iñás). -SUNP A-32 e 2-A Xesta. -Parcelas de solo urbano consolidado Ordenanza 8 do PGOM: Solo urbano industrial na intersección de Rúa das Ondas e Avenida das Mariñas (Perillo), solares de uso industrial na Urbanización Icaria (Rúa Icaro e Vulcano), solares na Rúa dos Álamos intersección coa Avenida das Mariñas e solares na Rúa Anade Real. -POL-13 Bastiagueiro (Terciario). -SUND D 15 R en Romardeiro. -SUNP B 14 R Pazo de Lóngora. -E en xeral as parcelas vacantes resultado de desenvolvementos urbanísticos de uso industrial e terciario en exclusiva. En todo caso a bonificación aplicarase respecto do inmoble no que se incremente o cadro de persoal con contratos indefinidos iniciais, como consecuencia da implantación dunha actividade económica ou empresarial. Polo tanto os traballadores afectados polos novos contratos de traballo deberán estar afectos á actividade das novas empresas, respecto do novo inmoble.3.2.- Establécense os seguintes tramos de bonificación: -Pola creación de ata 7 postos de traballo, o 50%. -Pola creación de 8 a 10 postos de traballo, o 60%. -Pola creación de 11 a 13 postos de traballo, o 75%. -Pola creación de 14 a 16 postos de traballo, o 80%. -Pola creación de 17 a 19 postos de traballo, o 85%. -Pola creación de 20 postos de traballo, o 90%. -Pola creación de máis de 20 postos de traballo, o 95%. 3.3.- O prazo de aplicación desta bonificación será como máximo de tres períodos impositivos e aplicarase desde o período impositivo seguinte á data de autorización de inicio da actividade no local.3.4.- Non se considera creación de emprego: a) A contratación de traballadores que tiveran relación laboral coa empresa ou grupo de empresas que se atopen afectadas por procesos de fusión, absorción, cambio de denominación, sucesión ou circunstancias similares. b) As contratacións derivadas de traslados ou de movementos da persoal dentro da empresa ou do grupo de empresas, sexa da mesma ou de distinta actividade económica, dentro do termo municipal de Oleiros.3.5.- Para o goce esta bonificación, os interesados presentarán no primer trimestre do exercicio seguinte á data da autorización de inicio da actividade no local, un escrito dirixido ao Alcalde solicitando a aplicación da bonificación neste imposto, acompañado da seguinte documentación asinada polo representante legal da empresa: a) – Resolución de declaración de actividade económica ou empresarial de especial interese ou utilidade municipal por concorrer circunstancias de fomento do emprego. b) - Declaración censal do IAE ou certificación da Axencia Estatal de Administración Tributaria que acredite a data de inicio da actividade no termo municipal, no centro de traballo obxecto de bonificación. c) - Declaración responsable no que indique a relación nominal mes a mes dos contratos indefinidos iniciais efectuados exclusivamente para o centro de traballo obxecto de bonificación realizados dende á data da autorización de inicio da actividade no local ata o mes de decembro do exercicio anterior ao que corresponde aplicar por primeira vez a bonificación no Imposto, distinguindo entre os contratos a xornada completa e os contratos a xornada parcial, indicando o número de horas de cada un deles acompañada da documentación xustificativa da mesma (informe de vida laboral do código conta de cotización.) e declaración xurada conforme os novos contratos non se corresponden cos supostos aos que se refiren os apartados a), e b) do apartado 3.4 deste artigo. d) - En caso de que a actividade se vaia a desenvolver por un arrendatario, deberá acreditar que o propietario lle repercute o imposto sobre bens inmobles. O Concello reservarase o dereito de solicitar canta documentación sexa necesaria para a verificación da creación e mantemento de emprego que da lugar á aplicación da bonificación regulada nesta Ordenanza.3.6. A comprobación da creación de emprego realizarase polo Departamento de Xestión Tributaria, previo informe dos Servizos Municipais de Emprego, tendo en conta a media de contratacións indefinidas iniciais realizadas desde a data de autorización de inicio da actividade ata o mes de decembro (incluído) do ano anterior ao que corresponda aplicar a bonificación no imposto. No suposto de contratos a tempo parcial, a creación de emprego computarase de forma proporcional á xornada de traballo a tempo completo. Si do resultado do cómputo se obtén un número decimal, este redondearase ao número enteiro máis próximo. O Alcalde-Presidente ditará resolución concedendo ou non a bonificación segundo corresponda.3.7.- O goce da bonificación no segundo e terceiro exercicios queda condicionado ao mantemento das condicións que se cumpriron para o seu outorgamento. Para realizar a comprobación do mantemento do emprego terase en conta a media dos contratos indefinidos existentes no ano natural anterior (de 1 de xaneiro a 31 de decembro). Aportarase polo representante legal da empresa, dentro do primeiro trimestre do ano ao que se refire a bonificación, a documentación a que se refire o apartado c) do punto 3.5 anterior, correspondente ao ano natural anterior. Non obstante, no caso de producirse variacións no número de postos de traballo, en relación aos que se tiveron en conta no momento de outorgar a bonificación o primeiro ano, procederase da seguinte maneira: a) Si se mantén o número de postos de traballo ou o aumento ou diminución permite o mantemento no mesmo tramo, acordarase a bonificación nos termos iniciais. b) No caso de que o incremento de postos de traballo de lugar a un cambio no tramo de bonificación, acordarase a porcentaxe que lle corresponda a ese novo tramo. c) No caso de que a diminución de postos de traballo de lugar a un cambio no tramo da bonificación, acordarase a porcentaxe que corresponda ou a perda da mesma se é o caso.3.8.- Esta bonificación poderá solicitarse en relación a inmobles onde se vaian a desenvolver novas actividades, instadas durante os cinco anos seguintes a contar dende a entrada en vigor da modificación deste artigo, aprobada por Pleno de data 30 de xuño do 2021.” De conformidade co disposto no artigo 17 do Texto Refundido da Lei reguladora das Facendas Locais, ponse en xeral coñecemento que os acordos citados quedan definitivamente aprobados, conforme ao artigo de referencia. Oleiros, a 24 de agosto do 2021 O ALCALDE-PRESIDENTE Asdo.: Ángel García Seaone